Michele Pennisi

**Michele Pennisi** (født 1946) er en italiensk prelat og emeritert katolsk erkebiskop av Monreale, og en tydelig fiende av den sicilianske mafia. 
## Liv og virke
### Prest
Michele Pennisi var seminarist ved *[[Almo Collegio Capranica]]* i Roma, og mottok presteordinasjonens sakrament av biskop Carmelo Canzonieri den 9. september 1972. Deretter arbeidet han som lærer ved forskjellige statlige og kirkelige institutter. Fra 1985 til 1992 var han rektor for bispedømmeseminaret i Caltagirone. Etter å ha tjent som biskoppelig vikar for kulturell og sosial pastoral omsorg fra 1993 til 1997, dro Pennisi til Roma der han var blitt rektor for *Almo Collegio Capranica*. Han onnehadde dette embetet til han ble utnevnt til biskop.
### Biskop av Piazza Armerina
Den 12. april 2002 ble han utnevnt til biskop av Piazza Armerina. Han ble ordinert til biskop den 3. juli samme år i katedralen i Piazza Armerina av erkebiskopen av Palermo, kardinal Salvatore De Giorgi. Medkonsekratorer var det emeriterte erkebiskopen av Palermo, kardinal Salvatore Pappalardo, og den apostoliske nuntius til Italia, erkebiskop Paolo Romeo.

Pennisi ble kjent for «sin besluttsomhet i kampen mot mafiaen». Pennisi har bodd nesten uavbrutt hele livet på øya Sicilia, og har i sitt virke blitt en frittalende kritiker og motstander av den sicilianske mafiaen. I begynnelsen av 2008 fikk han permanent politieskorte etter drapstrusler mottatt fra mafiaen. Han har arbeidet for juridiske reformer som gjør det mulig for domstoler å frata dømte mafiosi eiendommen deres og har forbudt kirker å tillate religiøse ritualer for brorskap hvis medlemskap inkluderer mafiosi.

### Erkebiskop av Monreale
Den 8. februar 2013 utnevnte pave Benedikt XVI Pennisi til erkebiskop av Monreale. Den 26. april samme år tok den nyutnevnte erkebiskopen bispedømmet i besittelse i henhold til kanonisk lovs bestemmelser (can. 382 CIC).

I Den sicilianske bispekonferanse var Michele Pennisi delegat for katolsk utdanning, skoler og universiteter.

I 2007 hadde han nektet å tillate en katedralbegravelse for den dømte mafiasjefen Daniele Emmanuello, som ble drept under en skuddveksling med politiet. Ti år senere i 2017, til tross for drapstrusler over Emmanuello-avslaget, nektet han igjen å tillate noen form for offentlig kirkelig begravelsesgudstjeneste for den dømte mafiasjefen Salvatore (Toto) Riina som hadde dødd i fengselet, og beskrev mafialederen som *en offentlig synder* («un pubblico peccatore»).

I 2017 utstedte han et dekret om at *mafiosi *ikke lenger fikk opptre som faddere ved dåp og konfirmasjon. Han hadde en måned tidligere uttrykt forargelse  da mafialeder Giuseppe Salvatore Riina, sønn av Toto Riina, hadde stilt som gudfar i en kirke i Corleone, til tross for et lovpåbud som forhindret hans retur til regionen, etter å ha fått de nødvendige tillatelsene for eksepsjonelle reiser fra en dommer, og av egnethets- og karaktererklæring fra en prest i Padova.

Pave Frans innvilget hans aldersbetingede avskjed den 28. april 2022. Jan ble etterfulgt av Gualtiero Isacchi. Han forble apostolisk administrator inntil hans etterfølger var på plass, den påfølgende 31. juli. Som emeritus trakk han seg tilbake til Grammichele, der hans slektstøtter var fra.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Erkebiskop Angelo Bartolomasi (1869-1959) *1911
* Erkebiskop Ferdinando Bernardi (1874-1961) *1931
* Biskop Francesco Minerva (1904-2004) *1948
* Kardinal Salvatore De Giorgi (1930-) *1973
* Wekebiskop *Michele Pennisi* (1946- ) *2002

## Referanser